Page:The Poetical Works of William Motherwell, 1849.djvu/110



'Twas then we luvit ilk ither weel, 'Twas then we twa did part; Sweet time—sad time! twa bairns at seule, Twa bairns, and but ae heart! 'Twas then we sat on ae laigh bink, To leir ilk ither lear; And tones, and looks, and smiles were shed, Remembered evermair.

I wonder, Jeanie, aften yet, When sitting on that bink, Cheek touchin' cheek, loof lock'd in loof, What our wee heads could think? When baith bent doun ower ae braid page, Wi' ae buik on our knee, Thy lips were on thy lesson, but My lesson was in thee.

Oh, mind ye how we hung our heads, How cheeks brent red wi' shame, Whene'er the scule-weans laughin' said, We cleek'd thegither hame? And mind ye o' the Saturdays, (The seule then skail't at noon,)